LEO ร่วมเสนอข้อมูลในงาน Opportunity Day
LEO ร่วมเสนอข้อมูลในงาน Opportunity Day
24 มี.ค. 2564

นายเกตติวิทย์ สิทธิสุนทรวงศ์ ประธานเจ้าหน้าที่บริหาร พร้อมด้วย นายมานพ ปัจวิทย์ ประธานเจ้าหน้าที่ฝ่ายการเงิน บริษัท ลีโอ โกลบอล โลจิสติกส์ จำกัด (มหาชน) หรือ LEO นำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์ โดยระบุว่าภาพรวมการดำเนินธุรกิจในช่วง ม.ค.- ก.พ. 2564 ดีขึ้นอย่างชัดเจน เนื่องจากปริมาณความต้องการขนส่งสินค้าสูงขึ้น ส่งผลให้ธุรกิจ โลจิสติกส์เติบโตมากขึ้น และมีแนวโน้มดีต่อเนื่องไปจนถึงครึ่งแรกของปีนี้
พร้อมเดินหน้าขยายพื้นที่ Self Storage แห่งใหม่ เพิ่มอีก 2-3 พันตารางเมตร บริเวณใกล้ย่านเยาวราช และเร่งดำเนินการก่อสร้างลานเก็บตู้คอนเทนเนอร์ แห่งที่ 2 บนถนนบางนา – ตราด เพื่อรองรับความต้องการใช้บริการ ระบุปีนี้ตั้งเป้าเติบโต 25% พร้อมปักธงปี 66 รายได้พุ่งแตะ 2 เท่าตัว งานดังกล่าวจัดขึ้น ณ ห้อง ไลราบอลรูม ชั้น 31 The Bangkok Club เมื่อเร็ว ๆ นี้